stanford-oval/wikipedia huggingface dataset:
מטות הטילים
היסטוריה

המתקן נפתח ב-22 במאי 1998 במסגרת ארץ המחר החדשה. מתקן זה מתקן מהיר שנסע על מסלוליו של המתקן הקודם במיקום זה - פיפלמובר. המבקרים נכנסו למתקן במקום בו עמד בעבר מתקן מראה-מעגלי 360 בכניסה לארץ המחר. חדר ההמתנה הראשון היה מעוטר בשרטוטים של מתקנים שונים בארץ המחר, וכן תצוגות של כלי רכב ממתקנים קודמים שהועמדו ליד השרטוטים. בין רכבים אלה הוצגו רכב הפיפלמובר, רכב ממתקן סילוני הטילים, טיל ממתקן הר החלל וכן תא הנהג של המונורייל מדגם III שנעשה בו שימוש בדיסנילנד. בחדר התור השני הוצגו על תשעה מסכים היוצרים מסך מעגלי של 360 מעלות מקטעים מהסרט אמריקה היפה.
מאולם ההמתנה השני עברו המבקרים למנהרה שהביאה אותם לתחנת מטות הטילים המוגבהת במרכז ארץ המחר.
כלי הרכב המסיע 5 מבקרים הוביל את המבקרים במורד המסלול תוך סטיות לימין ולשמאל על גבי המסלול על מנת להגביר את ההנאה. המבקרים עברו דרך בניין סטאר טורס, מנהרה בה נדמה היה למבקרים שהם עומדים להתנגש בכלי רכב נוסף (בפועל השתקפות על גבי מראה), דרך הר החלל, קרוסלת הקידמה ומעל מתקן אוטופיה ומתקן מסע הצוללת.
בשל התורים הארוכים היה מתקן זה הראשון בין מתקני דיסני שאיפשר עליית נוסעים בודדים (בלי קבוצות) בתור מקוצר.
ביטול המתקן

המתקן נסגר לשיפוצים בספטמבר 2000 ולאחר שאלה לא בוצעו, באפריל 2001 הוכרז כי המתקן נסגר באופן סופי.
הסיבות לסגירת המתקן נבעה מהעובדה שהמתקן השלים את מסלולו בשלוש דקות - מסלול שלקח למסיע אנשים 16 דקות להשלים. בעת הקמת המתקן לא היה די תקציב להתאים את המסלול למהירות החדשה, הטיות במסלולים לא נבנו, והרכבים נאלצו להאט לפני הסיבובים על מנת שלא להתהפך. שיקולים תקציביים אלה נגרמו בשל שלא נמצא מממן למתקן. שינויי מהירות אלה גרמו לכשלים במחשבי הרכבים המנטרים את המהירות, והמתקן נתקע מספר פעמים ביום, דבר שגרם לתורים להתארך ולהגיע לעיתים לשלוש שעות המתנה, והמבקרים קיבלו כרטיסי כניסה ליום אחר כפיצוי.
לאחר סגירת המתקן נזרקו כלי הרכב שלו, למעט כלי רכב אחד שהוצב בחזית מסעדת הוליווד בפארק ההרפתקה הקליפורנית של דיסני למשך מספר חודשים בשנת 2002. לאחר מספר חודשים הוסר כלי הרכב.
אזור התור של המתקן משמש כיום את מתקן משגרי החלל של באז שנות אור אשר נפתח בשנת 2005. במסלולי המתקן לא נעשה כיום שימוש.
מוזיקה

הפסקול של המתקן התבסס על שיר הנושא "דרכי הקסם המהירות" (Magic Highways) שנכתב על ידי המלחינים האחים שרמן.
מסגד קטן בערבה

| --- | --- |

 סוגה:  קומדיה
 יוצרים:  זארקה נאווז
 כותבים:  זארקה נאווז
 שחקנים:  זאיב שאייקה, קרלו רוטה, סיטארה חיווט, מאנוג' סווד, שילה מקרטני
 ארץ מקור:  קנדה
 שפות:  אנגלית 
 מספר עונות:  4
 מספר פרקים:  66
 הפקה
 אורך פרק:  22 דקות
 שידור
 רשת שידור:  CBC, yes stars, ערוץ 33
 תקופת שידור מקורית:  9 בינואר 2007 – 2 באפריל 2012
 קישורים חיצוניים
 www.cbc.ca/littlemosque/
 דף התוכנית ב-IMDb
 
מסגד קטן בערבה (Little Mosque on the Prairie) היא קומדיית מצבים קנדית.
סדרה זו מתרחשת בעיירה הבדיונית "מרסי" בססקצ'ואן אשר ממוקמת בערבות קנדה.
הסדרה עוקבת אחרי קהילה של מוסלמים אדוקים המונהגים על ידי קבלן בניין מקומי בשם יאסיר חמודי אשר נשוי לשרה, נוצרייה לשעבר העובדת כיחצ"נית ראש העיירה.
דמויות נוספות בסדרה הן רופאה פמיניסטית בשם ריאן, בתם הבכורה של יאסיר ושרה, פרקליט לשעבר בשם עמאר ראשיד המתפקד כאימאם העיירה ומרצה לכלכלה בשם באבר סדיקי המתואר כמוסלמי שמרני מאוד.
הסדרה עוקבת אחרי מערכות היחסים בתוך הקהילה וכן בין הקהילה לקהילה נוצרית סמוכה.
הפרק הראשון שודר ב-9 בינואר 2007. יוצרת הסדרה היא זרקא נוואז, קנדית ממוצא פקיסטני.
הפרק הראשון והשני צולמו בססקצ'ואן, ושאר הסדרה מצולמת בטורונטו. הסדרה מופקת על ידי שירות השידור הקנדי. רשת הטלוויזיה פוקס בארצות הברית הודיעה שבכוונתה להפיק גרסה משלה לסדרה. ב-2 באפריל 2012 שודר הפרק האחרון של הסדרה.
ארבע העונות הראשונות שודרו בישראל ב-yes ובערוץ 33.
שם הסדרה הוא משחק מילים על הסדרה האמריקאית הפופולרית "בית קטן בערבה" ששודרה בשנות ה-70 וה-80. אין קשר בין הסדרות, פרט לעיצוב דומה של אותיות הכותרת בתחילת כל פרק.
מזכירות הצי (מקסיקו)

| --- | --- |
סמל המזכירות

מטה מזכירות הצי
 
 חותם ממשלת מקסיקו
 מידע כללי
 מדינה:  מקסיקו 
 תחום שיפוט:  מקסיקו
 סוכנות בת:  חיל הים המקסיקני
 תאריך הקמה:  1944
 ממשלה:  ממשלת מקסיקו
 מטה מרכזי:  מקסיקו סיטי
 www.semar.gob.mx
 קואורדינטות:  19°19′21″N 99°07′42″W﻿ / ﻿19.32241667°N 99.12827778°W﻿ / 19.32241667; -99.12827778
 he
 
מזכירות הצי (בספרדית: Secretaría de Marina, בראשי תיבות SEMAR) היא אחת מתשע עשרה מזכירויות המרכיבות את הקבינט של נשיא מקסיקו. זהו אחד ממשרדי הממשל החשובים, האחראי באופן בלעדי לניהול חיל הים המקסיקני. יחד עם מזכירות ההגנה הלאומית, ממלא המשרד את תפקידי משרד ההגנה.
המזכירות נוסדה ראשונה ב-8 בנובמבר 1821, כמזכירות המלחמה והצי. בשנת 1944 הפכה למזכירות נפרדת, כאשר מזכירות ההגנה הלאומית הפסיקה לקחת אחריות על הצי המקסיקני ומחלקת חיל הים הופרדה ממנו והפכה למזכירות עצמאית, עם זאת המזכירות פועלת באופן הדוק עם הצבא והיא נוטלת תפקידים משמעותיים במסגרת מלחמת הסמים במקסיקו.
משימות

המזכירות אחראית לתכנון, ביצוע ותיאום מדיניות ציבורית הקשורה לענף הכוחות המזוינים שהיא מנהלת: הצי המקסיקני.
המזכירות אחראית על הכשרה, תכנון וניהול כל הפעולות הקשורות לשימוש בסופו של דבר באנשי חיל הים למשימות כמו הגנה על הריבונות הלאומית, ביטחון הפנים ויישום תוכנית של הצי במקרה של אסון לאומי;
לפקח ולבדוק ציות לחוקים המקסיקנים ולחוק הימי הבינלאומי בים הטריטוריאלי ובאזור הכלכלי הבלעדי;
לכוון את חיל הים במקרה של מלחמה;
לנהל את יחסי העבודה והזכויות של אנשי חיל הים ואזרחים העובדים עבור הצי;
בטיחות ימית מבחינת חילוץ, חיפוש והצלה;
לכוון את התעשייה הימית במדינה;
לבנות, לשמר ולהיפטר מכל התשתית הימית הנדרשת למילוי התחייבויות הצח, לרבות ייעוץ לנתיבי תקשורת אזרחיים שישמשו בסופו של דבר להגנה;
לייעץ למזכירויות אחרות בענייני הצי;
ניהול מערכות חינוך ובריאות ימיות ישירות;
לנהל את מערכת המשפט הימית;
לפקד על משמר החופים המקסיקני;
פיקוח ושמירה על אוניות סוחר וספינות נוסעים;
לקדם וליישם עבודת פיתוח מדעית או טכנולוגית הקשורה לים;
לפקח על שימור אזורי טבע מוגנים.
גלריה

לוגו המזכירות בשנים 2006-2012
לוגו המזכירות בשנים 2012–2018
לוגו המזכירות בשנים 2018–2024
הערות שוליים

↑  תבנית:Cita web
ערך זה הוא קצרמרבנושא מקסיקו. אתם מוזמנים לתרום לוויקיפדיה ו.
מזכירות ההגנה הלאומית

| --- | --- |
סמל המזכירות
 
 חותם ממשלת מקסיקו
 מידע כללי
 מדינה:  מקסיקו 
 תחום שיפוט:  מקסיקו
 סוכנות בת:  הכוחות המזוינים של מקסיקו
 תאריך הקמה:  1821
 ממשלה:  ממשלת מקסיקו
 מטה מרכזי:  מקסיקו סיטי
 www.gob.mx/sedena
 קואורדינטות:  19°26′26″N 99°12′58″W﻿ / ﻿19.44041667°N 99.216°W﻿ / 19.44041667; -99.216
 he
 
מזכירות ההגנה לאומית (בספרדית: Secretaría de la Defensa Nacional, בראשי תיבות: SEDENA) של מקסיקו היא המחלקה הממשלתית האחראית על ניהול צבא וחילות האוויר של מקסיקו. העומד בראשה הוא שר ההגנה הלאומית, אשר, כמו מזכיר הצי, כפוף ישירות לנשיאת המדינה. עד 1937, התפקיד נקרא מזכיר המלחמה והצי (Secretaría de Guerra y Marina), אז הוחלט על הקמת מזכירות צי נפרדת. מטה המשרד ממוקם בלומאס דה סוטלו, מיגל הידאלגו, שבמקסיקו סיטי.
המשמר הלאומי של מקסיקו אומנם כפוף למזכירות לביטחון והגנה אזרחית, אך פועל בשיתוף פעולה הדוק עם מזכירות ההגנה הלאומית והצבא.
משימות

על פי חוק המינהל הציבורי הפדרלי (Ley Orgánica de la Administración Pública Federal), למזכיר יש את החובות הבאות, בין היתר הניתנות על ידי החוקה והחוקים הרלוונטיים של הקונגרס:
לארגן ולנהל את ענייני הצבא, חיל האוויר והמשמר הלאומי ולסייע בתפקידיהם.
לארגן ולסייע בפיתוח ואכיפה של השירות הצבאי הלאומי לצבא ולחיל האוויר.
ניהול הצבא, חיל האוויר, המשמר הלאומי וכוחות מזוינים שאינם שייכים למשמר הלאומי או לרשויות אכיפת החוק.
לתכנן, לכוון ולטפל בגיוס המדינה במקרה של מצב מלחמה; גיבוש וביצוע תוכניות וצווים הנחוצים לצורכי הגנה לאומית, וכן הכוונה וייעוץ להגנה אזרחית בתרחישים של ימי שלום ומלחמה.
לבנות ולהכין כל סוג של מבנים צבאיים לשימוש הצבא וחיל האוויר, כולל מבצרים וצריפים, כמו גם ניהול בתי חולים ומבנים צבאיים אחרים.
ניהול משפט צבאי ושירותי רפואה.
לרכוש ולבנות חימוש, תחמושת, וכל מיני חומרים ואלמנטים לשימוש הצבא וחיל האוויר.
הענקת אישור לצבא להיכנס למדינה אחרת או לאפשר למדינה אחרת לשלוח את כוחותיה למקסיקו.
לנהל הנפקת רישיונות לשאת נשק חם במטרה למנוע שימוש בנשק האסור במפורש בחוק וגם את סוגי הנשק המוגבלים על ידי המדינה לשימוש בלעדי של הצבא, הצי והמשמר הלאומי, למעט מה שנקבע בסעיף 13 של תת-סעיף 30 לחוקה, וכן פיקוח והוצאת היתרים למכירה, הובלה ואחסון של כלי נשק, נשק כימי, חומרי נפץ וכלי נשק אסטרטגיים, וכן בייבוא וייצוא שלהם.
לתרום בבניית קווי תקשורת יבשתיים ואוויריים יחד עם סוכנויות אחרות של הממשלה הפדרלית.
ארגון פעולות אוויריות בשעת חירום (בהתאם לסעיף 80 לחוק התעופה האזרחית)
מבנה

לשכת שר ההגנה הלאומית
המנהלת הכללית למינהל
המנהלת הכללית לתקשורת חברתית
המנהלת הכללית של התעשייה הצבאית
המנהלת הכללית של מפעלי הלבשה וציוד
היחידה לענייני משפט
המנהלת הכללית לתמסורות
המנהלת הכללית לתחבורה צבאית
מנהלת הבריאות הכללית
המנהלת הכללית לטכנולוגיית מידע
המנהלת הכללית לחינוך צבאי
המנהלת הכללית של הרישום הפדרלי לבקרת כלי ירייה וחומרי נפץ
המנהלת הכללית לזכויות אדם
המטה המשולב של ההגנה הלאומית (E.M.C.D.N.), הכוללת את סגן ראש התפעול, סגן מינהל ולוגיסטיקה, סגן ראש הדוקטרינה הצבאית, סגן ראש מרכז המודיעין הצבאי המקסיקני (Centro Militar de Inteligencia, CMI)
המנהלת הכללית לקרטוגרפיה
המנהלת הכללית לארכיון והיסטוריה
המנהלת הכללית למשפט צבאי
פיקוד הצבא, הכולל את הרמטכ"ל
המנהלת הכללית של המשטרה הצבאית
המנהלת הכללית של צבא היבשה
המנהלת הכללית לשריון
פיקוד חיל האוויר, הכולל את ראש מטה חיל האוויר, סגן המטה האדמיניסטרטיבי של חיל האוויר, סגן ראש המבצעים של מטה חיל האוויר.
מנהלת הטייסים
המנהלת לבקרת הטיסה הצבאית
מנהלת השירות המטאורולוגי
מנהלת הרכש
מנהלת הפיקוח ומבקר כללי של הצבא וחיל האוויר
גוף הבקרה הפנימית במזכירות ההגנה הלאומית
בית המשפט הצבאי העליון
משרד התובע הכללי הצבאי
המשטרה המיניסטריאלית הצבאית (המקבילה הצבאית לגוף המשטרה הפדרלית המיניסטריאלית)
גלריה

סמליל המזכירות בתקופת נשיאות פליפה קלדרון (2006-2012)
סמליל המזכירות בתקופת נשיאותו של אנריקה פניה נייטו (2012-2018)
סמליל המזכירות בתקופת אנדרס מנואל לופס אוברדור (2018-2024)
מסופוטמיה הארמנית

מסופוטמיה הארמנית הייתה אזור בצפון מסופוטמיה, אשר היה מיושב בחלקו על ידי ארמנים. טיגראנס הגדול תפס את צפון מסופוטמיה, ומשנת 401 לפני הספירה, עד 387 לספירה, היה חלק מממלכת ארמניה. מאוחר יותר היא הפכה לחלק מהאימפריה הסאסאנית, הח'ליפות הערבית, קוידים, מחוז אדסה, טימורידים, קארה קויונלו, אק קויונלו והספאווידים. לאחר מכן, בעקבות הסכם זוהאב בשנת 1639, היא הפכה לחלק מהאימפריה העות'מאנית (אם כי נלקחה לזמן קצר על ידי נאדר שאה משושלת אפשריד האיראנית) וטורקיה. האוכלוסייה הארמנית נותרה עד לרצח העם הארמני בשנת 1915.
ראו גם

מסופוטמיה
הערות שוליים

↑  The city of the Moon god: religious traditions of Harran By Tamara M. Green - Page 46
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
מחלוקת קורח ועדתו

מות קורח, דתן ואבירם, ציור מאת גוסטב דורה
מחלוקת קורח ועדתו הוא סיפור מקראי, המופיע בספר במדבר, פרק ט"ז. קורח ו־250 אנשים מבני ישראל, יחד עם דתן ואבירם ואון בן פלת משבט ראובן, ערערו על מעמדו של משה כמנהיג, ועל מעמדו של אהרן ככהן גדול, בטענה: ”כי כל העדה כולם קדושים ובתוכם ה', ומדוע תתנשאו על קהל ה'” (במדבר, ט"ז, ג'). משה הציע לעדת קורח לעשות מבחן, שיוכיח במי בחר ה' להנהיג את בני ישראל. במהלך המבחן, קורח, מאתיים וחמישים הנשיאים ואהרן יחזיקו כולם מחתה שבתוכה קטורת. בתגובה לתמיכתו של העם במרד, ה' הזהיר את משה ואהרן להתרחק מהמחנה, כיון שהוא עומד להשמיד את כל עם ישראל. לאחר שמשה התחנן לפני ה', ה' הסכים לוותר על העונש לכל העם. לאחר מכן, משה הלך אל אוהלי קורח דתן ואבירם והכריז, שאם הם ימותו מוות טבעי, זה סימן שמשה בדה את הדברים מליבו, אבל אם האדמה תפער את פיה ותבלע אותם, זה סימן שמשה נביא אמת. באותו רגע, משפחתם וכל רכושם, נבלעו באדמה. באותו רגע, מאתיים וחמישים מקטירי הקטורת נשרפו באש.
המרד יצר הדים רבים. מיד לאחר מותם של המורדים פרצה מגפה. העם הוסיף להעמיד את משה ואהרן במבחני מנהיגות ניסיים, ומשה ואהרן עמדו בהם.
זמן המחלוקת

רמב"ן כתב, שהמחלוקת אירעה מיד לאחר חטא המרגלים. יעקב ליוור מדקדק מהכתוב בספר תהילים, שמרד דתן ואבירם התרחש לפני חטא העגל, בניגוד למרד קורח, שהתרחש הרבה יותר מאוחר.
עילת המחלוקת

כדי להבין את עילת המחלוקת, עלינו לחלק את המורדים לשלוש קבוצות: קורח, דתן אבירם ואון, ומאתיים וחמישים האנשים.
עילת המחלוקת > קורח

קורח התנגד לעליונות הכוהנים מהלויים, ורצה שזכויות הלויים יהיו כשל הכוהנים. ישנם הסברים רבים בחז"ל ובפרשנים מדוע הוא רצה בכך.
מדרש אחד מספר, כי קורח ערער על חלוקת התפקידים בעת הקמת המשכן וניהולו:
על ידי מה נחלק? על ידי אליצפן בן עוזיאל אחי אביו, שנעשה נשיא על משפחתו. שנאמר (במדבר ג, ל): "וּנְשִׂיא בֵית אָב לְמִשְׁפְּחֹת הַקְּהָתִי אֱלִיצָפָן בֶּן עֻזִּיאֵל" אמר קרח, ארבעה אחים היו אחי אבא, שנאמר (שמות ו, יח): "ובני קהת עמרם ויצהר חברון וְעֻזִּיאֵל" עמרם הבכור, זכה אהרן ובניו לכהונה, ומשה אחיו למלכות. מי ראוי ליטול את השניה לא השני. ואני בנו של יצהר, הייתי ראוי להיות על משפחתי נשיא. והוא עשה בנו של עוזיאל קטן של אחי אבא יהא גדול עלי. הריני חולק ומבטל כל מה שנעשה על ידו. לפיכך הייתה מחלקותו.
על פי המדרש, הטענה על מינוי אליצפן היא הדבר שעורר את קורח להתרעם על משה, אך לבסוף, במחלוקת עצמה, קורח ביקש כהונה, ולא את הנשיאות.
על פי מדרש אחר, קורח היה הראשון מבין הלוויים שגולח בטקס הקדשתו לשרת במשכן. הוא רץ מגולח בכל המחנה, וכשלא זיהו אותו הוא התלונן על ההשפלה שהיסב לו משה בגילוח, ועל יפי בגדיו של אהרון.
מדרש אחר, הממשיך את הקו הקודם, שם בפיו של קורח תלונות על מקומם השולי של הלויים ביחס לכוהנים, תלונות על מצוות המעשרות (שעדיין לא נהגה כי היא נוהגת רק בארץ) ועל התרומות לכוהנים מן הקורבנות.
ישנו עוד מדרש עם הסבר אחר: קורח ראה שיצא ממנו שמואל, שחשוב כמשה ואהרון, ובעקבות כך התמלא גאווה, וביקש גדולה לעצמו.
בתורת חב"ד מוסבר במקומות רבים על פי הקבלה, שקורח רצה להגביה את הלוויים על פני הכוהנים, כיוון שהיה פיקח וראה שכך יהיה בעתיד אחרי ביאת המשיח - שאז אכן נשמות הלוויים יהיו גבוהות יותר משל הכוהנים. אלא שקורח טעה בכך שהקדים את זמנו - כי מעלת נשמות הלוויים יכולה להתגלות רק בעתיד, ואילו בזמן הזה צריכים הכוהנים להיות גבוהים יותר.
עילת המחלוקת > קורח > טלית שכולה תכלת

המדרש דורש את סמיכות הפרשיות שבין פרשת קורח לבין פרשת ציצית שלפניה, ומסביר שקורח התקין לעצמו טלית שכולה תכלת, ושאל את משה שאלות הלכתיות קנטרניות בדבר חיובה של טלית כזו בתוספת של פתיל תכלת, כמו הטליתות הרגילות
.
בימים של מחלוקות קשות כנגד הנוצרים הושוו טענותיו של קורח לעקרונות הנצרות. הדגש במדרשים אלו היה על היישומים הפוליטיים שיש ליהדות, בניגוד להימנעות מפוליטיקה, או העליונות על הפוליטיקה, שניתן לראות בהגות הנוצרית. המדרשים שמו בפיו של קורח טענות על השרירותיות שבמצוות, על כך שצריך להתאים את המצוות לנסיבות (למשל: הטענה שהושמה בפי קורח: טלית שכולה תכלת אינה זקוקה לציצית, בית מלא ספרים אינו זקוק למזוזה). הדרשנים רצו להדגיש כי יש צורך בשילוב המורכב בין הקודש לחול, בין חיי הקודש לחיי החול, ואין מצב שבו הכול קדוש, או הכול חול[דרושה הבהרה].
עילת המחלוקת > דתן אבירם ואון

דתן ואבירם ואון ערערו על מנהיגותו של משה; הם טענו שמשה הוציא אותם מארץ מצרים שהייתה טובה, והשאיר אותם למות במדבר. אבן עזרא מסביר, שהם מרדו במשה כיוון שהוא הסיר את הבכורה מראובן אביהם ונתנה ליוסף.
עילת המחלוקת > מאתיים וחמישים האנשים

מאתיים וחמישים האנשים התנגדו לזכויות היתר של מעמד הכהונה, ודרשו שוויון מלא: כולם קדושים. פרשנים עכשוויים השליכו זאת על המישור הערכי, המשמעות היא שגם אין ערכים נעלים יותר מאחרים. הם תולים במאתיים וחמישים האנשים פוסט מודרניזם ורלטיביזם: הטענה של מאתיים וחמישים האנשים, היא שאין אפשרות להכריע בין נקודות מבט אנושיות שונות.
תגובת משה למחלוקת

משה לא מחה בעדת קורח בתקיפות. הוא הגן על החלטותיו של ה' ועל מינויו של אהרון, אך לא הגן על מינויו שלו עצמו, והסכים למבחן מנהיגות בו יבחר ה' במי שירצה. ואכן, במקומות רבים משה מכריז שוב ושוב כי הוא מוותר על הזכות להיות המנהיג, כי לא רצה בה, וכי לא ניצל זכות זו לרעה מעולם.
תלונתה של עדת קורח מזכירה את דבריו של משה במקרה של אלדד ומידד, המסופר פרקים אחדים קודם לכן. באותו מקרה, מינה משה 70 זקנים לעזור לו, ובדיעבד התברר שבעת מינויים של 70 הזקנים, עוד שני אנשים - אלדד ומידד - החלו להתנבא במקום אחר במחנה. כשנודע על כך למשה וביקשו ממנו לכלוא אותם הוא סירב ואמר "מי יתן כל עם ה' נביאים".
עונש המורדים

משה ביקש מהאל שעדת קורח יהרגו בדרך לא טבעית. חשיבות המוות הלא טבעי הייתה הדגש שמוות זה ייתן לבחירתו של האל במנהיג; אם החולקים היו מתים במוות טבעי, הוויכוח הפוליטי לא היה נפתר, והטענות כנגד משה היו גוברות. על מותם של דתן ואבירם, נאמר: "ותפתח הארץ את פיה ותבלע אותם ואת בתיהם, ואת כל האדם אשר לקורח ואת כל הרכוש". על מאתיים וחמישים מקטירי הקטורת נאמר: "ואש יצאה מלפני ה', ותאכל את החמישים ומאתים איש מקריבי הקטורת".
במקרא לא נכתב במפורש מה עלה בגורלו של קורח. בתלמוד הבבלי הובאו שתי דעות: לדעת התנא בברייתא, קורח נבלע ונשרף גם יחד; לעומת זאת, רבי יוחנן סבר, שקורח לא נבלע ולא נשרף.
לדעת אבן עזרא ורבים מפרשני הפשט קורח נשרף ולא נבלע. לעומת זאת, רבנו בחיי כתב, שקורח נבלע ולא נשרף.
עונש המורדים > הניצולים

מן האסון היו מספר ניצולים, ביניהם בני קורח, כפי שהתורה מספרת בפרשת פינחס: ”וּבְנֵי קֹרַח לֹא מֵתוּ” (במדבר, כ"ו, י"א).
בתלמוד מסופר באגדה על אופן הצלתם של בני קורח: "בני קורח לא מתו. מקום נתבצר להם בגיהנום... ועשו תשובה". כלומר שאכן נבלעו באדמה אך המשיכו לחיות שם, ומשם הם (עצמם - ולא צאצאיהם) שרו את מזמורי התהלים.
כמו כן, על פי התלמוד און בן פלת, שמוזכר בפרשה בתור אחד משותפי המחלוקת, ניצל בזכות אשתו שיעצה לו לעזוב מחלוקת זו, מכיוון שהוא לא יקבל אף תפקיד מנהיגותי גם אם עדת קורח תנצח.
מחלוקת קורח במחשבת ישראל

בפרקי אבות נאמר על המחלוקת של קורח:
כל מחלוקת שהיא לשם שמים, סופה להתקים, ושאינה לשם שמים, אין סופה להתקים. איזו היא מחלוקת שהיא לשם שמים, זו מחלוקת הלל ושמאי, ושאינה לשם שמים, זו מחלוקת קרח וכל עדתו.
בתלמוד הבבלי מופיעה מחלוקת לגבי גורלה של עדת קורח:
רבי עקיבא טוען כי אין להם חלק לעולם הבא, ואילו רבי אליעזר טוען: ”עליהם אמר הכתוב (שמואל א', ב', ו') ה' ממית ומחיה מוריד שאול ויעל”.
פסוק זה לקוח מתפילת חנה אמו של שמואל הנביא, שכאמור היה מצאצאי קורח.
בהמשך הסוגיה, מופיעה מחלוקת נוספת:
תנו רבנן: עדת קרח אין להם חלק לעולם הבא שנאמר ותכס עליהם הארץ- בעולם הזה, ויאבדו מתוך הקהל- לעולם הבא, דברי רבי עקיבא. רבי יהודה בן בתירא אומר: הרי הן כאבידה המתבקשת שנאמר (תהלים, קי"ט, קע"ו) תעיתי כשה אובד בקש עבדך כי מצותיך לא שכחתי.
רבי צדוק הכהן מלובלין אמר כי לעתיד לבוא תתקבל "תורתו של קורח".
ראו גם

קורח
פרשת קרח
ולא יהיה כקרח וכעדתו
משה אמת ותורתו אמת
לקריאה נוספת

שמואל ליונשטאם, "קרח, דתן ואבירם", אנציקלופדיה מקראית, ירושלים, מוסד ביאליק, 1954.
לקריאה נוספת > בספרות חז"ל

משה בר, 'מרידת קרח ומניעיה באגדות חז"ל', בתוך: עזרא פליישר וי"י פטחובסקי (עורכים), מחקרים באגדה, תרגומים ותפילות ישראל, ירושלים, תשמ"א, עמ' ט-לג.
חננאל מאק, נשים וגברים באגדות על קרח ועדתו, מדעי היהדות, 40, תש"ס, עמ' 131–143, באתר JSTOR
ברכי אליצור, 'מאפייני אופוזיציה מימי הבית השני, המשנה והתלמוד בדרשות על מחלוקת קורח', נטועים, י"ט, תשע"ד, עמ' 49–86.
הערות שוליים

↑  הסיפור נזכר גם בספר דברים, פרק י"א, פסוק ו', ובספר תהילים, פרק ק"ו, פסוקים ט"ז–י"ח.
↑  רמב"ן על במדבר טז א
↑  ספר תהילים, פרק ק"ו, פסוק י"ז
↑  שמואל ליונשטאם, אנציקלופדיה מקראית, "קרח, דתן ואבירם", 261
↑  ספר במדבר, פרק ט"ז, פסוק י'
↑  במדבר רבה יח ד
↑  ילקוט שמעוני רמז תש"ן
↑  ספר תהילים, פרק צ"ט, פסוק ו'
↑  במדבר רבה יח ח
↑  רבי שניאור זלמן מלאדי,לקוטי תורה פרשת קרח נד, ב ואילך. רבי מנחם מנדל שניאורסון (הצמח צדק), אור התורה פרשת קרח דיבור המתחיל וייקח קרח. רבי מנחם מנדל שניאורסון, לקוטי שיחות חלק ד' פרשת קרח, חלק י"ח פרשת קרח שיחות א, ג, ה. ועוד.
↑  ספר במדבר, פרק ט"ו, פסוקים ל"ז–מ"א
↑  במדבר רבה יח ג
↑  קורח, באתר דעת
↑  אבן עזרא על במדבר טז א
↑  במדבר יא כט
↑  תלמוד בבלי, מסכת סנהדרין, דף ק"י, עמוד א'
↑  אבן עזרא על במדבר טז, לה
↑  רמב"ן על דברים יא ו, אברבנאל על במדבר טז "ועל דרך הפשט...", בכור שור במדבר טז, לד
↑  רבנו בחיי על במדבר טז, לא
↑  תלמוד בבלי, מסכת מגילה, דף י"ד, עמוד א'
↑  s:רש"י על תהלים מב
↑  תלמוד בבלי, מסכת סנהדרין, דף ק"ט, עמוד ב'
↑  פרק ה' משנה י"ז
↑  תלמוד בבלי, מסכת סנהדרין, דף ק"ט, עמוד ב'
↑  רבי צדוק הכהן מלובלין, צדקת הצדיק, אות סה, באתר היברובוקס
| ספר במדבר |
| --- | --- | --- |
| פרשת במדבר | נשיאי השבטים • מפקד בני ישראל במדבר סיני • מחנה ישראל • פדיון בכורות • משא המשכן |  |
| פרשת נשא | שילוח טמאים • אשם גזלות וגזל הגר • פרשת סוטה • פרשת הנזיר • ברכת כהנים • נשיאת ארון הברית בכתף • קורבנות הנשיאים |  |
| פרשת בהעלותך | הדלקת הנרות במקדש • טהרת הלויים • פסח שני • חצוצרות הכסף ותקיעת הכהנים בחצוצרות • עמוד הענן • מסע המחנות • חובב בן רעואל • פרשת ויהי בנסוע • חטא המתאוננים • קברות התאווה • שבעים הזקנים ואלדד ומידד • צרעת מרים |  |
| פרשת שלח לך | חטא המרגלים • חטא המעפילים • נסכים • הפרשת חלה • חטאת עבודה זרה • המקושש • פרשת ציצית • ציצית • לא תתורו |  |
| פרשת קרח | מחלוקת קורח ועדתו • פריחת מטה אהרן • שמירת המקדש • מתנות כהונה |  |
| פרשת חקת | פרה אדומה • מי מריבה • מות אהרון הכהן • מלחמת מלך ערד • נחש הנחושת • שירת הבאר • מלחמת סיחון • מלחמת עוג |  |
| פרשת בלק | משלחת בלק אל בלעם • אתונו של בלעם • משלי בלעם • חטא בעל פעור |  |
| פרשת פינחס | מפקד בני ישראל בערבות מואב • בנות צלפחד • מינוי יהושע • קורבן התמיד • קורבן מוסף • מוסף ראש חודש |  |
| פרשת מטות | פרשת נדרים • הפרת נדרים • מלחמת מדין • הכשרת כלים • טבילת כלים • פרשת בני גד ובני ראובן |  |
| פרשת מסעי | נדודי בני ישראל במדבר • גבולות הארץ • נשיאי השבטים • ערי הלויים • ערי מקלט • רוצח בשגגה |  |
| דמויות מרכזיות | משה • אהרן • גרשון • קהת ומררי • אליצפן בן עוזיאל • אלעזר ואיתמר • האישה הכושית • מרים הנביאה • קרח בן יצהר • דתן ואבירם • און בן פלת • סיחון מלך האמורי • עוג מלך הבשן • בלק • בלעם בן בעור • כזבי בת צור • זמרי בן סלוא • פינחס • חמשת מלכי מדין • יהושע בן נון • כלב בן יפונה |  |
ספר בראשית • ספר שמות • ספר ויקרא • ספר במדבר • ספר דברים
משה וקורח. קורח נשרף יחד עם 250 מקטירי הקטורת, כדעת אבן עזרא
עונשו של קורח, ציור מאת סנדרו בוטיצ'לי: דתן ואבירם נבלעים באדמה. מצד שמאל למעלה נראים בני קורח שנצלו מבליעת האדמה
מירלן מורזייב

מירלן מורזייב (ברוסית: Мирлан Мурзаев; נולד ב-29 במרץ 1990) הוא כדורגלן קירגיזי המשחק בעמדת החלוץ בקבוצת האנוי.
קריירת מועדונים

מורזייב התחיל את הקריירה שלו בקבוצת מולודיוז'נה סבורנאיה וממנה עבר אחרי שנה למוראס-ספורט בישקק. בשנת 2007 מורזייב חתם בדורדוי בישקק.
בינואר 2010 מורזייב הושאל ללוקומוטיב-2 מוסקבה. ב-8 בפברואר 2011 מורזייב חתם בהפועל פתח תקווה מליגת העל. ארבעה ימים לאחר מכן, מורזייב ערך את הופעת הבכורה שלו בליגה בניצחון 1-3 נגד הפועל באר שבע.
בשנת 2012 מורזייב חזר לדורדוי בה שיחק שנתיים.
בקיץ 2013 מורזייב חתם בדניזליספור מליגת המשנה הטורקית בה שיחק עד אמצע העונה, אז חזר לקדנציה שלישית בדורדוי.
בקיץ 2015 מורזייב חתם באפג'ט אפיונספור מהליגה הטורקית החמישית. אחרי שנתיים, חתם בסריק בלדייספור מאותה ליגה. בסיום העונה העפיל עימה לליגה הרביעית.
בקיץ 2018 מורזייב חזר לקירגיזסטן וחתם בחימיק קארה-בלטה, אך כעבור זמן קצר שב לטורקיה וחתם בסומספור.
בינואר 2019 מורזייב חזר לקדנציה רביעית בדורדוי בישקק.
ב-23 באוגוסט 2021 מורזייב חתם בצ'נאיין מהסופר ליג ההודי.
קריירה בינלאומית

ב-28 במרץ 2009 מורזייב ערך את הופעת הבכורה שלו בנבחרת קירגיזסטן בתיקו 1-1 נגד נפאל, בו גם כבש את שער הבכורה שלו.
מורזייב השתתף עם הנבחרת בגביע אסיה בכדורגל 2019.
תארים

ליגת העל הקירגיזית: 2007, 2008, 2009, 2012, 2014
גביע הנשיא האסיאתי: 2007
הערות שוליים

↑  עומרי תבור, ‏עוד תפנית בעלילה: מורזייב חתם בהפועל פ"ת, באתר ONE‏, 8 בפברואר 2011
| --- | --- |
בקרת זהויות :  Trove: 1240682
מאמן החודש בליגת העל הרוסית בכדורגל

| --- | --- |
 תיאור:  מאמן החודש בליגה הרוסית
 מדינה:  רוסיה רוסיה
 הגוף המעניק:  ליגת העל הרוסית בכדורגל ערוץ Match Premier
 תקופת הפרס:  2013 / 2019 – הווה
 
מאמן החודש בליגת העל הרוסית בכדורגל (ברוסית: Лучший тренер месяца российской Премьер-Лиги) הוא פרס שמוענק למאמן בליגת העל הרוסית, בסוף כל חודש במהלך עונת המשחקים מוענק הפרס למאמן הקבוצה שהשיגה במהלך החודש שקדם את ההישגים הטובים ביותר.
תקנון

החל מעונת 2019/20, הפרמייר-ליג הרוסי, בתמיכת ערוץ הטלוויזיה מאטץ' פרמייר, הקימה פרסים פרטניים חדשים שמוענק למאמני הליגה בסוף חודש ובסוף עונה. "מאמן החודש" נבחר בכל חודש מתוך 5 מועמדים שנבחרו מראש על ידי מומחי הליגה. כל הזוכים נבחרים במשותף על ידי נציגי ליגת העל וערוץ פרמייר, כמו גם על ידי האוהדים, באמצעות הצבעה ברשתות החברתיות. הענקת הפרס מתבצעת במהלך משחקי ליגת העל הרוסית. בטקס הענקת הפרסים משתתפים ספורטאים מפורסמים, עסקנים, ותיקי הכדורגל הלאומי ומכובדים.
עוד בעונת 2014/15 הקימו הפרמייר-ליג הרוסי, יחד עם "איגוד מאמני הכדורגל הביתי" וערוץ הטלוויזיה כדורגל שלנו, את פרס "מאמן החודש", שהוענק למאמני ליגת העל, שלדברי חבר השופטים השיגו את התוצאות הטובות ביותר בכל אחד מהחודשים הקלנדריים. אך החל מהעונה הבאה (2015/2016), הפרס כבר לא הוענק.
הפרס היה קיים לפני כן, אך ללא השתתפות הפרמייר ליג. רשת NTV-Plus ובנק "השערים האדומים" (BNKV), בעונות 2012/13 ו-2013/14, הצביעו בקרב האוהדים שבחרו במאמן הטוב ביותר של החודש. הזוכה קיבל פרס זיכרון מידי BNKV, שהזוכה הראשון שלו היה גורבן ברדייב.
היסטוריית זכיות > עונת 2014/2015

| --- | --- |
 :  ראו גם – עונת 2014/2015 בליגת העל הרוסית בכדורגל
| חודש | מאמן | מועדון | * |
| --- | --- | --- | --- |
| אוגוסט | אולג קונונוב | קרסנודר |  |
| ספטמבר | ויקטור גונצ'רנקו | קובאן |  |
| אוקטובר - נובמבר | ראשיד רחימוב | טרק |  |
| מרץ | רינאט ביליאלטדינוב | רובין |  |
| אפריל | אולג קונונוב | קרסנודר |  |